### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. april 2023 har vedtaget Magistratens foranstående indstilling af 17. april 2023.

Venstres og Danmarksdemokraternes byrådsgrupper, Laurits Rasmussen, Enhedslisten de Rød-Grønne og Jonas Bertelsen henholdt sig til det oprindelige forslag.

###

BESLUTNINGSFORSLAG FRA V, NB OG JAKOB SØGAARD CLAUSENMagistraten vedtog den 19. september 2022 en plan for Energispareinitiativer. Formålet med indsatsen var at reducere energiforbruget på baggrund af den daværende usikre energiforsyningssituation og efter anbefaling fra den daværende regering.

Et af tiltagene var at sænke temperaturen i en stor del af de kommunale bygninger, herunder skoler og administrationsbygninger, til 19 grader. Temperatursænkningen begyndte den 19. september 2022 og gælder fortsat for de omfattede bygninger: Administrationsbygninger, kulturbygninger, biblioteker, museer, fritids- og sportsanlæg, svømmehaller og skoler.

Sænkningen af temperaturen har ikke været uden konsekvenser, og flere medarbejdergrupper har gentagne gange påpeget, at den lave temperatur har påvirket arbejdsmiljøet i form af dårlig trivsel og nedsat produktivitet. Sygefraværet er desuden steget, dog uden at det vides hvorvidt det skyldes de lave temperaturer. Udover påvirkningen af arbejdsmiljøet, så bliver der brugt unødvendige ressourcer på at lave kontrolmålinger for at sikre, at kravet om 19 grader overholdes.

Energikrisen synes at være afblæst og [adresse] eget forsyningsselskab Kredsløb har meldt ud, at der ingen fare er for forsyningssikkerheden i [adresse]. Selskabet har endda formået at fastholde fjernvarmeprisen på samme niveau som sidste år. Hertil kommer, at Aarhus Kommunes energikriseledelse holder pause indtil september, og senest har Rådmanden for Kultur og Borgerservice valgt at genåbne kommunens saunaer, som ellers også var lukket af energihensyn. Dermed må det være på tide at fjerne kravet om 19 grader i de kommunale bygninger til gavn for især medarbejdernes arbejdsmiljø.

Venstre, Nye Borgerlige og Silas Johansen foreslår derfor, at:

1) Kravet om 19 grader i kommunale bygninger fjernes med øjeblikkelig virkning

Herudover foreslås det, at suspenderingen af udendørs belysning af kommunale bygninger genovervejes, og at der ses på varig slukning af facadebelysning f.eks. i de sene nattetimer på udvalgte bygninger.

Stillet af

Hjalte Karlsen, Venstre

Laurits Rasmussen, Nye Borgerlige

Silas Johansen, Uden for partiINDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra Venstre, Nye Borgerlige og Silas Johansen om at hæve temperaturen

### Resume

Byrådet behandlede den 8. marts 2023 et forslag fra Venstre, Nye Borgerlige og Silas Johansen om at fjerne kravet om at holde 19 grader i kommunale bygninger behandlet. Begrundelsen for forslaget var, et argument om, at der ikke længere skulle være forsynings-krise, og at kravet har påvirket arbejdsmiljøet blandt kommunens medarbejder negativt.

Det indstilles fra Teknik og Miljø fortsat at følge anbefalingerne fra Energistyrelsen og KL. Det skyldes, at en fortsat stabil forsyningssituation, herunder forebyggelse af strømafbrydelser til næste vinter er afhængig af, at der fortsat spares på energien.

Der henvises i øvrigt til magistratsindstilling fra Borgmesterens Afdeling (Energikriseledelsen), som er planlagt at være på magistratsdagsordenen 11. april.

### Beslutningspunkter

Det indstilles:

At 1) Byrådet fortsat følger anbefalingerne fra Energistyrelsen og KL, herunder at der fortsat tages hensyn til bestemte bygningssegmenter og særligt udsatte medarbejdere og brugere.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 08-03-2023

Natasha Søndergaard:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. marts 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 17-04-2023

Natasha Søndergaard: 11

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Magistratsafdelingen for Teknik og Miljøs indstilling af 29. marts 2023.

Rådmand Hjalte Karlsen og Laurits Rasmussen henholder sig til det oprindelige forslag.

Borgmester Jimmy Kjeldsen var forhindret i at deltage i sagens behandling.